กระทรวงศึกษาธิการ เตรียมนำอีบุ๊ค มาใช้ในการเรียนการสอน ลดการแบกเป้ไปเรียน
กระทรวงศึกษาธิการ เตรียมนำอีบุ๊ค มาใช้ในการเรียนการสอน ลดการแบกเป้ไปเรียนคุณหญิงกัลยา โสภณพานิช รัฐมนตรีช่วยว่าการกระทรวงศึกษาธิการ กล่าวถึงกรณีที่นักเรียนในจังหวัดขอนแก่น สะพายเป้ไปเรียน จนกระดูกคตงอว่าเรื่องนี้ ทางกระทรวงศึกษาธิการ เคยมีแนวคิดที่จะให้เด็กหันมาใช้อีบุ๊คมากขึ้น แทนการแบกหนังสือไปเรียน ซึ่งเป็นแนวคิดที่อยากจะดำเนินการอยู่แล้วทั้งนี้ เรื่องดังกล่าวเพิ่งเป็นข่าว จึงขอหารือกับหน่วยงานที่เกี่ยวข้องก่อน ส่วนสาเหตุมาจากการแบกเป้หนักไปเรียนหรือไม่นั้น แม้ขณะนี้ยังไม่พิสูจน์ทราบได้ แต่ก็เป็นส่วนหนึ่งที่มีผลต่อนักเรียนได้ แต่อย่างไรก็ตาม เป็นห่วงหากใช้อีบุ๊คนานๆ หากอยู่หน้าจอ วันละ 7-10 ชั่วโมง นอกจากมีผลต่อสายตา อาจส่งผลต่อสุขภาพร่างกายโดยเฉพาะต้นคอที่ก้มหน้าเล่นจอมือถือตลอดเวลา ส่วนกรณีที่ทางโรงเรียนส่วนใหญ่บังคับให้นักเรียนต้องซื้ออุปกรณ์การเรียนและหนังสือ ก็จะเรื่องนี้ไปศึกษาประกอบกับนำไปใช้กับอีบุ๊คด้วย พร้อมย้ำว่า เรื่องนี้กระทรวงศึกษาธิการไม่ได้นิ่งนอนใจกับปัญหาสุขภาพของนักเรียน